Aleksey Navalniy
Aleksey Anatolyevich Navalniy (ruscha: Алексей Анатольевич Навальный; 1976-yil 4-iyun, Butin [ru], Odinsovo tumani, Moskva viloyati, SSRI – 2024-yil 16-fevral) – rossiyalik siyosat va jamoat arbobi, yurist, invest-faol, Aeroflot kompaniyasi direktorlar kengashi sobiq aʼzosi. Rossiyada korrupsiyaga qarshi kurashuvchi mustaqil nodavlat arboblardan. RosPil, RosYama, RosJKX kabi qator antikorrupsiya loyihalarini yaratgan. Navalniy Rossiya parlamentida koʻpchilikni tashkil etuvchi Birlashgan Rossiya partiyasini keskin tanqid qilib, unga internetda keng tarqab ketgan „muttaham va oʻgʻrilar partiyasi“ («партия жуликов и воров») degan laqab qoʻydi. 18-iyul kuni Kirov shahrining Lenin tumani sudi 5 yilga ozodlikdan mahrum etdi. Sud hukmining ertasiga chetga ketmaslik toʻgʻrisidagi tilxat bilan shartli ravishda ozodlikka chiqarildi.